
OBSERVATIONES 


PORCELLI sv CAVIAE COBAYAE 


HISTORIAM NATURALEM. 


DISSERTATIO INAUGURALIS 
QUAM 
AMPLISSIMI ATQUE ORNATISSIMI PHILOSOPHORUM ORDINIS 
CONSENSU ATQUE AUCTORITATE 
PRO 


SUMMIS IN PHILOSOPHIA HONORIDUS 


IN 
UNIVERSITATE LITTERARIA BEROLINENSI 
RITE ADIPISCENDIS 
PUBLICE DEFENDET 
DIE XXVII. MENS. MAII. MDCCCXXIX. 
HORA XI. 


AUGUSTUS GUILELMUS FERDINANDUS SCHULTZ 


SEDINENSIS. 


OPPONENTIBUS: 
H. Bnzpow, Stud. philos. 
C. Horruass, Stud. philos. 
A. R. Pnrirrr, Cand, med. 


BEROLINI. 


TYPIS ACADEMIAE REGIAE SCIENTIARUM 


MDCCCXXIX. el e 38 3 | 


PROOEMIUM. 


Qu anno MDCCCXXVir, per semestre aestivum, lectiones ill. 
Rudolphi de anatomia comparata frequentarem, miratus sum, 
quod historia naturalis Caviae Cobayae nondum satis exculta esset, 
ita ut alii alias de hac bestiola haberent sententias. 

Inquisitionem in historiam naturalem huius animalculi facilli- 
mam tunc temporis habebam, mihique proposui, eam suscipere. 

ggressus autem. rem, mox edoctus sum, nullo modo facile esse, 
de Caverae Cobayae historia naturali dare, quod perfectum sit, at- 
que sufliciat. 

Animalculum enim hoc adeo timidum nocturnumque est, 
cuius historiam naturalem haud facile perspexeris, ita ut quaecun- 
que de eius vivendi modo comperta habeo, tempore hiberno, ma- 
xima ex parte, anni MDcccxx vir animadverterim ; et quidem nocturno 
tempore. Quum enim aegrotans, neque interdiu attento animo in 
literas incumbere, neque noctu dormire possem, in mensa, lecto ap- 
posita, horum animalculorum nonnulla oculis subiecta. habebam: 
Quamvis autem hoc modo nonnulla de eorum pariendi et coeundi 
modo deque graviditatis tempore cognoverim, tamen haec omnia 


mihi parum sufliciebant. 

Attamen, quod has observationes nunc composui, eo consilio 
est facium, ut graviores errores ex historia naturali Cavíae Cobayae 
elicerentur. Anatomiam enim huius animalculi consumatam hoc loco 
non dabo, ratus, monographias zootomicas ita esse scribendas, ut ex 
iis, quem locum illud, de quo agatur, animal in animalium serie 
habeat, lector facile intelligere possit; id quod assequi possumus 
descriptionibus earum partium, quae partüm haud notae, partim 
maioris momenti, partim eae sunt, de quibus inter viros, rei peri- 
tos, discrepet. Itaque, quum anatomia glirium satis nota videri 
possit, in describendis partibus, earum solum mentionem faciam, 
quae mihi minus notae, aut notatu digniores sunt visae; quibus 
adumbratis historiam animalculi naturalem attingam. 

Eo enim modo, quem ali secuti sunt, in describendo ani- 
malculo hoc, meum opusculum elaborare neque potui, neque volui; 
ratus, descriptiones eiusmodi potus ad turbandam, quam ad espli- 
candam animalium historiam valere. Idcirco consilium cepi, meas 
observationes, quantulascunque, proponendi; eiusmodi autem sunt, 
de quarum veritate spondere me posse credam. 

Non possum autem, quin, priusquam huic prooemio finem 
imponam, a vobis, lectores benevoli, ut huic opusculo indulgeatis, 


petam . 


DESCRIPTIO CAVIAE CODBAYAE. 


Mass inter Murem arctomym et Murem citillum, propior autem 
priori (1). 

Caput depressius quam leporum, vellere largo tumidum. — Hostrum 
acutum, antice compressum, apice detruncatum, albido aut albescente co- 
lore plerisque. 

JVares apertae, limbo nudo.  Zabrum bilobum, incisum usque ad 
nares fere, neque integrum (7), sulco et limbo pilis tenuibus atque raris 
tecto, subnudo, margine ciliato. Za«b/un limbo subnudo, margine ciliato. 
Sacculorum. buccaltum, antrorumque genarum. vestigia. 

"Auriculae votundatae, maiusculae, pilis rarissimis tectae, fere nudae, 
repandae, undulatae, plerisque nigro aut nigrescente colore. Concha am- 
pla, anterius lamella sublunata, parte superiore excisa, cui opposita inte- 
rius lamella, semiovalis transversa, nuda, cavum oblique patens e plica, 
semilunari superimposita, formatum. 

Dentes primores albi (?), utrinque duo, pagina antica laevigati (*), 


superiores acie pagina postica ita emarginata, ut quisque dens formá den- 


ES Cf. Pallas Novae species quadrupedum e glirium ordine etc. Erl. 1778. p.113 et 145. 
?) Cf. Illiger Prodromus systematis Mammalium et Avium etc. Berol. 1811. p.93. 
8 y Iu 


() Ill. Meckel et Oken affirmant: dentes primores pagina antica luteos esse, sed false. 
Cf. Cuvier Forlesungen über cergleichende Anatomie u. s. w. übersetzt con F. Meckel. Dd. III. 
8.170. Anmerk. et Oken Zoologie Bd. IT. S.818. 


(*) Ill. Oken affirmat: paginam anticam sulco longitudinali esse exaratam I. c. sed false. 

tes duplici -dentatorum. aemuletur, /mferiores compressiusculi , rotundati, 
scalpro acie rotundata. Molares abrupti, obversi, lamellosi, tritores, ae- 
quales, anteriores magis e gingiva prominentes, quam posteriores, utrin- 
que quaterni, incurvi, ita ut facies concava curvaturae dentium znaallae 
zygomata, ea autem dentium andibulae introrsum spectet. 

Mystaces haud multi, versus oris angulum densiores, inter oculos et 
aures duo pili, forsan paroticr, supraoculares duo. 

Oculi auribus propiores, magni prominuli, pa/pebrarum limbus colore 
cutis eius regionis. C/ize nullae, perrophthalmium. subnudum. 

Truncus haud gracilis, reptabundus, humilis, crassitie. subaequali; 
cauda nulla; artus breves, posteriores paululum anterioribus longiores. 

Pedes distincti; ambulatorii, fissi, anteriores tetradactyli, digito medio 
longissimo, interno tertio breviore et externo longiore, qui brevissimus 
est; posteriores tridactyli, digito medio magnitudine internum et externum 
superante, externo quidem breviore. Pa/mae et Plantae denudatae, hae 
callosae. Unguiculi. omniun pedum pilis non absconditi, compressi, acuti, 
subfalcati, anteriorum autem magis quam posteriorum. 

Pili marium. duriores, quam femellarum, densi, praecipue in inter- 
scapulio, singuli concolores, ultra pollicem longi. 

Scrotum nullum. 

dMammae apertae, inguinales, et in maribus ipsis mamillae inguinales; 
femellarum mamillae unam fere lineam longae, post partum duas vel tres 
lineas longae evadunt, colore cutis illius regionis (1). 

Sacculi anales inter genitalia et anum, laterales. 

Glandulae, sive ut ita dicam eryptae sebaceae, in uropygio inversum, 
ad caput apertum, V formantes. 


Color incertus, variabilis, ex albo ad nigrum. 


(1) Freuler affirmat : mamillas femellae fusco colore tinctas esse, cf. Monographia Caviae 
Porcelli etc. Gótting. 1820. p.22. sed false. 


Mensurae. 


Pondus masculi adulti vivi libram unam et 6,75 uncias (nempe ponder. civil.) aequavit. 

ANATOME. 


Os plicis duabus angustatum, Pa/atum laeve, rugis carens, antice emi- 


nentia longitudinali, anteriore parte crassa, praeditum. — L/zgua fere im- 

mobilis, antice gracilis, inter dentes anteriores molares angusta, postice 


crassa, lata. 
Pellis tibiis atque antibrachiis firmiter adnata, reliquo corpore laxa, 


fibris muscularibus, quas vocant musculos cutaneos; affixa. /nguedo fla- 

q ? 5 
vescens, interdum alba, circa collum, in interscapulio et in regione in- 
guinali copiosissima. 


Hepar magnum, latum, colore rubro, e corpore sumptum celeriter 


deliquescens. —^esica fellea magna. 

Fentriculus haud. dissimilis Leporis pusilli (1), fundo magno, sini- 
sirorsum verso, sursum tendente. 

Lien haud magnus, oblongus compressiusculus. 

Intestinorum. tractus. similis Leporis pusilli (?*). — Longitudo intestini 
tenuis a ventriculo ad coecum 4'6". — Latitudo coecí 1,5" circiter, Jongr- 
tudo 1,25". — Intestini crasst. longitudo a. coeco ad anum circiter 2' 10^. 
Spatium inter insertionem intestini tenuis, in coecum, atque crassi 1,5". 

Renum sinister paululum ad pelvim depressus, uterque subrotundus, 
primam et secundam lumborum vertebram spectans, eodem colore fere, 
quem Hepar habet. Gl/andulae atrabilaríae flavae, subovales, tela cellu- 
losa vasisque renibus adnatae. esica urünaria parva, sed admodum ex- 
pausibilis.. Ureteres. valvula clausi videnpur, ut ne hydrargyrum. quidem 
vivum e vesica urinaria eos intret. 

Testiculi magni, flavo, vel luteo colore, Penis retroversus, osse ful- 
tus, praeputium. amplum. —Ceterum genitalia maris, quae in plerisque 
gliribus. $ 

Genitalia feminae, quae in compliribus gliribus; »w/ea autem sempi- 
terno vel tali gaudet. Aymenze, quod dilaceratum, et partu, et coitu, mox 
integrum. reddatur, maximaque ex parte clausa est, unde forsan ' cloacae 


fabula manavit. 


(1) Novae Spec. l. c. p. At. tab. rv. B. 
(?) Ibidem. 

Dimensiones sceleti. 


Longitudo capitis ab alveolis anterioribus ad marginem fora- 
minis magni, occipitalis, anteriorem .... cesse eee 
mandibulae ab alveolis anterioribus ....... eese. 
dentium primorum inferiorum ....... e. eene 

Altitudo processus spinosi vertebrae dorsi tertiae, altissimae. 
transversi vertebrae lumborum sextae ......... s. 

Costae numero xir, quarum vIF 7*7ae. 

Fertebrae colli numero vii, quarum secunda, Zpistropheus, insignis 
processu. hamato , superficiei infxo, tertiam. vertebram fere tegente; .Zpi- 
strophei processus odontoideus tam. firmiter cum Atlante coniunctus est, ut, 
ligamentis non relaxatis, potius ab. Epistropheo defringi posset, quam ab 
Atlante amoveri. 

F'ertebrae dorsi numero xin, Jumborum wt, crucis 1v, coxygis vi. 

Ceterum in sceleto haec mihi notatu dignissima sunt visa. 

Ossa, praecipue capitis, duritiem iustam sero accipiunt, perque lon- 
gum temporis spatium diremta manent, ita ut animalcula, iam ad propa- 


$ 
gandum suum genus apta, ossa separata habeant, quae in posterum cre- 


$ 
scendo coalescunt; id quod in femellis praecipue apparet. 

Symphysis ossium. pubis in femellis, pariendi tempore, hiatum magnum 
ostendit. 

De claviculis denique admodum discrepat inter viros, rei peritos, 
quam ob causam uberius hac de re loquar, atque observationem meam 
de Leporis cuniculi clavicula adiiciam. 

Glirium sive Prensiculantium ordo in duas dividitur familias, in qua- 
rum una ea videmus animalia, quae claviculis praedita sunt, in altera, 
quae iis carent. lorum numero vulgo adscribuntur Zepores et Caviae, 
sed ut mihi viditur zmura. 

Lepores enim mon omnino claviculis carent, sed, quia illorum ossa 
clavicularia non, ceterorum claviculis praeditorum animalium modo, sca- 
pulam cum costa prima coniungunt, sed potius ab osse humeri oriunda, 
in ligamentum mutata, se sterno costaeque primae infigunt, vix claviculae 
sunt nominandae. 

Cuvier autem, illustris ille anatomus, forsan per errorem lapsus, 
dicit, ZLeporum claeiculas non. usque ad sternum vel ad costam primam 


perünere, sed in. carnem abire (1). Ill. Pallas enim (7?) affirmat, Zepores 


(1) Forlesungen l.c. Tom. L. p.219. sub finem. 


(?) Novae species: l. c. p. 29. 

claeiculis, quamvis imperfectis, Lagomyes autem perfectis gaudere claviculis. 
Quam sententiam ill. Oken (!) secutus est; quamvis enim Lepores sensu 
strictiore, claviculis veris et perfectis praeditos negat, iisque, ut ita di- 
cam, semiclaviculas adtribuit, tamen Lagomyes, quae leporino generi ad- 
scriptae sunt, eas habere affirmat. Et hoc credibilius est, quia, ut ana- 
tomi et physiologi affirmant, eae solae bestiae, quae pedibus anterioribus 
solum, quibus currant, utuntur, claviculis carent; illae autem, quae, tan- 
quam manibus, pedibus istis utuntur, claviculis sunt. praeditae; sed quae 
et ad currendum et ad fodiendum, comprehendendum etc. etc. pedes ad- 
hibent, et ita medium tenent locum inter claviculatas et non claviculatas, 
lis sunt, pro usus ratione magis minusve imperfectae claviculae; id quod 
ne ill. Cuvier quidem negat (?). 

In genere autem. leporino inventuntur species, quae fodiunt. Ad quod 
accedit, quod ipse in Zepore cuniculo ossa clavicularia, modo supra de- 
scripto, cum osse humeri et sterni coniuncta vidi. 

De claviculis in Cavia Cobaya permultos et quidem celeberrimos zoo- 
logos dubitasse, satis notum est. Attamen adsunt ossa clavicularia; inveni 
enim haec ossicula clavicularia in zeusculo ifo, a cleidomastoideo et deltoide 
formato, sepulta. Locus eorum insertionis inscriptionem tendineam mu- 
sculi aemulatur, quo fit, ut facile cum musculo eiiciantur. 

Ossicula ipsa cum sterno tenurssimo ligamento, pinguedine obvoluto, 
coniuncta, musculis humeri caput tegentibus, neque capiti ossis humeri 
ipsi (?) affixa, non solum ;pse vidi, scd etiam praeceptori meo illustri 
Lichtenstein, aliisque proposui, ita ut /aud amplius de hisce ossiculis 
in Cavia. Cobaya dubitandum sit. 

Quonam autem factum credam fato, ut haec ossicula ne me solum, 
üironem, per longum temporis spatium; sed etiam tot tantosque viros 


fugerent, paucis verbis indicare experiar. 


(1) L.c. p.826. 

(?) L.c. p.220. 

Q) Cf. Mémoires de l'académie des sciences de Paris, an 1785. p. 350 sqq. sententia ill. 
Vicq d'Azyr. 

Ill. Pallas affirmat omnes Caveias claeiculis carere (1); hoc illustris- 
simi viri dictum, quod primo intuitu, primaque Caviae Cobayae perscru- 
tatione, cum natura convenire videri potest, tanti aestimabatur, ut nemo 
de eius veritate dubitaret. Quum autem idem auctor, sive deposita sua 
illa sententia e memoria, sive novis dissectionibus fretus atque edoctus, 
commemoraverit (?): Cavras omnes claericulis, et quidem perfectis gaudere, 
viri rel periti, huic dicto, longe a vero aberranti, fidem dare noluerunt, | 
neque immerito. 

Perfectas enim. claeiculas in. Cavia Cobaya esse, prorsus negandum est; 
quum igitur anatomi, auctoris illius celeberrimi novissimo dicto, incitati, 
Caviam de claviculis perfectis inquirerent, haud aliter fieri potuit, quin, 
nullis repertis perfectus claviculis, omnino de earum praesentia, deque 
dicti, huius colendi auctoris, veritate dubitarent. 

Postea ill. Vicq d' Azyr, quantum equidem scio, primus Caviam 
ossicula clavicularia habere affirmavit (?); adiicienti autem, os claviculare 
cum ossis humeri capite ligamento coniunctum esse, assentiri non possum. 
Eodem modo dissentio cum doct. Freuler, quippe qui, auctore Vicq 
d'Azyr, ossa clavicularia adesse affirmet, eaque autem ix / meas longa 
faciat (^); vidi enim ca zom ultra x (duas) líneas longa, id quod etiam 
ill. Lichtenstein vidit. 

Iam supra, in Caviae Cobayae descriptione, de dentium forma atque 
structura. locutus, hic superest de eorum mutatione disserere, quippe quae 
potius ad anatomen, quam ad formae descriptionem pertineat. Observa- 
tionibus de Caviae Cobayae dentium mutatione, eas de dentium muta- 
tione in Lepore cuniculo adiiciam, quippe quae, aeque ac Caviae, haud 
satis nota mihi videatur. 


Cavia Cobaya i ütero mutat dentes, id quod iam dudum ill. Cu- 


Spicilegia zoologica etc. Fasc. H. p. 17. 


Mémoires. l. c. 


C) 
(?) Novae species l. c. p. 29. 
(9) 
e 


L.c. 2p.30 t tab. I. f. 

vier affirmavit (1), et quod ipse vidi, atque cum praeceptore meo, ma- 
xime colendo, ill. Lichtenstein communicavi. 

Cavia Cobaya partus quasi serotinos edere possit dici; pro magnitu- 
dine enim animalculi lempus zovem hebdomadum, admodum est longum; 
attamen negandum nullo modo est, uti infra demonstrabo, eam rxur us- 
que ad rxvr dies in utero genere. Hanc ob causam mutat dentes in 
uiero hoc animaleulum, quod idem ill. Cuvier affirmat (?),.et'ego ipse 
saepius vidi. Dentes enim decidui resorptione cadunt; quamvis enim sae- 
pissime dentium deciduorum rudimenta simul cum dentibus serotinis in 
embryonibus vr fere hebdomadum viderim, tamen in illis, qui vel iam 
nati vel in eo fuerunt, ut. nascerentur, nunquam illorum deciduorum den- 
tium rudimenta mihi ante oculos venerunt, quamvis dentes serotini ipsi 
gingiva iam tecti fuerint. 

Haec res autem, quum physiologica ratione eam consideramus, haud 
mirabilis videbitur. Satis enim notum est, liberos, gui longius per tem- 
poris spatium in utero manserint, quam fieri solet, haud raro dentibus iam 
erupus nasci (?). Vel in avibus aliquid simile animadvertimus, dummodo 
concedamus, nidum cum utero esse comparandum. — Auctore enim Nau- 
mann, eae aves ocius pennas accipiunt, quae, quo tempore hoc fieri 
solet, serena et calida temperie gavisae sunt (*). In amphibiis viviparis 
res eodem modo se habet. 

Ita ex observationibus meis, quas veras dentibus ipsis, quos habeo 
Caviarum Cabayarum, et iam natarum, et nondum in lucem editarum, 
sicuti. Leporum cuniculorum, probare possum; Caviam Cobayam in utero 
dentes mutare efficitur. 

Quo autem graviditatis tempore haec res fiat, summo studio eruere non 


potui, tamen coniicio ex maxillarum magnitudine, atque ex comparatione 


(1) RBecherches sur les ossem. foss. 'Tom. V. Pars L p. 5. 

(^) Ibidem. 

(?) Meckels Zandbuch der menschlichen Anatomie. Th. IF. S.223. 
(*) Beschreibung der Fógel Deutschlands Bd, I. 8.103 - 106. 

12 
harum cum Leporis cuniculi, eam fieri & Aebdomade quinta. vel. sexta, 
postquam femella conceperit. 

Lepus cuniculus non in utero mutat dentes, sed iam natus. Ill. enim 
Cuvier affirmat, Lepores non solum molartum maxillae tres anteriores, 
mandibulae autem. duos, sed etiam d//os mutare parvos dentes, (ncisores, 
qui primoribus magnis, pagina postica, sint additi, ita ut certo tempore ae- 
tatis vr adsint dentes /ncisivi i maxilla (1). Id, quod ipse me vidisse, 
et cum ill. Lichtenstein communicasse, affirmare possum. 

Ceterum ut hac de re Tab. II. fig. 21,22. et 23,24. in ill. Cuvier libro 
citato: Aecherches sur les ossemens etc. ((Tom.V. P. T.) inspiciatur peto. 

Tempus, quo sex vidi dentes incisivos in maxilla, valde distinctos, 


dies fuit quintus decimus. 


CAVIA CODAYA. 


Diu et multum inter Zoologos discrepuit de Caviae Cobayae patria, 
quo factum est, ut multorum eorum, quae habet, nominum non pauca 
inde sint ducta, quae hoc loco enumerare mihi non aptum videtur, quia 
partim reiecta sunt, partim satis nota. Praesentibus temporibus nomina: 
,Cavia. Cobaya, Cavía Porcellus, Meerschiveinchen", praecipue recepta 
sunt. :Patriam autem omnes, rei periti, Jrasilam habent, quo loco 
Marcgraveius et. Piso primi Caviam. animadverterunt (?). 

Idem dicendum est de genere, cui variis temporibus hoc animalcu- 
lum adscriptum est. Hodierno tempore nemo Zoologorum, hanc bestio- 
lam proprio generi adiiciendam esse, nempe Cavrarum; primum a Klein 
distincto iustisque fere limitibus circumscripto (?), negat. Caviarum ge- 


nus ad Prensiculantia Illiger, sive ad glirium Linné ordinem, excepto 


(5 Fiecherches l.c. p. 4. 
(?) Specilegia l.c p.18. Freuler l. c. p. 10, 
(1) Ibidem p.16. 

Hyracum genere, in multungulorum ordinem reiecto, ab ill. Pallas au- 
tem cum Caviarum genere coniuncto (!), pertinere satis notum est. 

Appropinquat Cavia Cobaya, dentium primorum superiorum formá, 
ad genus Leporinum; color autem primorum dentium me eo duxit, ut 
crederem, Caviam Cobayam originem zoz ducere a Cava "perea, quippe 
quae dentes primores, pagina antica, Zuteos habeat. 

Cavia Cobaya nobis non nota est nisi capta, quam ob rem de eius 
habitaculo nihil indicare possum. 

De vivendi modo plura dici possunt, inquietum enim, ut ill. Linné 
ait, est hoc animalculum, loquax atque pipiens. 

J^ox dicitur grunniens, atque inde nomen Porce//i animalculo datum 
est. Ex mea autem sententia Caviae vox non semper cum Suum grunnitu 
est comparanda, quippe quae interdum $a/rmarum «voci similior, quam 
illorum. quadrupedum sit. Si enim bona gaudent valitudine, atque nullo 
modo sollicita sunt haec animaleula, aeque ac si femellae gravidae sunt, 
tempusque instat pariendi, eandem edunt vocem, quam gallinae, pullos 
vocantes. Atque adeo post partum, praecipue qumm pullis mammas prae- 
bent, haec earum vox auditur. Utramque autem, et ante et post partum, 
missam vocem adeo constanter auribus percepi, ut illam instantis partus 
signum haberem. Aliam autem, et murmurantem quidem, vocem edunt 
mares, quum femellas ad coeundum excitare volunt. JP'/xwens vox, quae 
ei Suum similis est, maximam partem a femellis auditur, quo tempore 
in unum conveniunt locum deque eo se invicem depellunt. 

Dormiunt hae bestiolae parum, et dum quiescerent, quod interdiu 
praecipue ab hora secunda ad quartam post meridiem accidere mihi vi- 
sum est, nunquam oculos clausos vidi; atque adeo mictitant vix unquam, 
nisi nudo digito tangatur oculus. 

Maxima ex parte corpore conglomerato sedent, interdum autem, sed 
rarissime eas extenso corpore quiescere vidi. In posticos pedes rarissime 


eriguntur; praecipue autem mansuefactae, eique homini adsuetae, qui iis 


(3) Ibidem p.19 sqq. 


14 


victus praebet, quum hic alimenta apportans appropinquat in pedes poste- 
riores se erigunt. Haud raro palmis caput, ore autem vellus demulcent, 
pedibusque posterioribus se scabunt, propter infestos, sed minutissimos 
atque albos velleris Pediculos, quibus nunc nomen Gyropi ovalis atque 
gracilis ab ill. Nitzsch datum est. 

Utrum potent, nec ne, cerüssimis verbis indicare non possum, quum 
animaleula inquieta vas, quotiescunque lis aquá puráà appositum esset, 
everterint. Credo autem ea, deficientibus herbis viridibus, aquam hau- 
rire, quum hordeo sicco vesci noluerint, herbis deficientibus. 

Urinam frequentius mittunt et, quod saepe miratus sum, iis locis 
praecipue insident, quae urina madefacta sunt. 

Dicitur Caviae porcelli mas femellam maxime amare, cui sententiae 
equidem assentiri non possum; mares enim femellas mordent, praecipue, 
de qua re infra narrabo, certamine cum altero mare excitati, vel, hac 
deficiente causa, hi illas mordere visi sunt, quum femellae maribus, lasci- 
via incitatis, obsequi noluissent. Femellae ipsae multo magis litigiosae 
sunt quam mares, dentibus primoribus se impugnantes atque defendentes. 

Praetermittendum non esse credo, quod de masculorum rixis, deque 
eorum audacia compertum habeo. Experimentis enim persuasum mihi est, 
mares tum. demum audaces, si cum femellis vivant, ignavos autem fieri, 
dum a femellis seiuncti vitam degant. Descriptione mearum observationum 
hanc meam sententiam sistere experiar. 

Die xxiv mensis Aprilis, anni praeterlapsi, marem, quem, initio men- 
sis Augusti anni Mpcccxxvir, iam adultum  nundinatus ceram, atque hucus- 
que per aliquot hebdomades a femellis seiunctum tenueram, alteri appo- 
sui mari, circiter vi menses nato, et quidem senioris filio, qui per idem 
temporis spatium. cum femellis uno eodemque in loco fuerat, per quod 
adultus seiunctus vixerat, et qui antea illum valde timuerat semperque 
fugerat. Secessio autem adulti huius maris a femellis adeo timidum igna- 
vumque eum reddiderat, ut non solum timeret iuvencum, et ab hoc de 
loco depelleretur, atque morderetur, sed etiam ut ne auderet quidem nec 
periclitaretur illi resistere eumque exspectare. 

Quo facto rem inverti: marem adultum cum femellis in eundem misi 
locum, iuniorem autem a femellis seiunxi. Praeterlapsis circiter xiv die- 
bus, mares comportavi, quo facto, adultum audacem, iuvencum autem 
ignavum vidi. Tam utrumque marem a femellis atque ab altero mare se- 
iunxi; marem autem alium, quattuor fere menses natum, cum femellis 
coniunxi, ibique eum per xiv circiter dies reliqui. "Tum tes hos mascu- 
los, et praesentibus et absentibus femellis, commisi, atque valde miratus 
sum, quod hic, iunior mas, utrumque aetate provectiorem fugaret. 

Certaminis initium fit saltu, postquam utrique mares pugnantes mur- 
murantem ediderunt vocem, dentibus crepitarunt (id, quod etiam femellae 
iratae facere solent), pedibus alternis, eodem modo, ac si femellas ad 
coitum instigare vellent, solum presserunt, seque ipsos leniter librarunt, 
atque os late, tanquam oscitantes, atque ac si arma sua, dentes, sibi in- 
vicem monstrare vellent, aperuerunt. Impetus breve consumit tempus, 
victumque fugientem victor non solum persequitur, atque ei instat, sed 
eliam praesentes famellas pullosque, tanquam ira coecus, mordet. Inter- 
dum autem victor dentibus primoribus se implicat in victi cutem, ita ut 
magis ab hoc raptetur, quam eum persequatur. 

His in certaminibus interdum ultra pedem exsilinnt, saltusque circi- 
ter duorum pedum longitudinem faciunt. lam longum per tempus post 
certaminis finem, et victor, et victus, dentibus crepitant, victusque omni 
modo victorem fugit, seque in femellarum turbam abscondit. 

Dicunt Caviae Cobayae femellas vir usque x dies post partum, ap- 
üissimas esse ad concipiendum (!), equidem autem nunquam, nisi bis, 
quum per abortum pepererat femella, eas prius quam die tertio decimo post 
partum coire vidi; imo nonnullas habeo femellas, quae die quadragesimo 
nono post partum couceperunt (^). Credo autem, de coeundi atque con- 
cipiendi tempore vix certi quid esse dicendum, quia in bestiolis, quae 


inclusae vivunt, neque suo indulgere possunt ingenio, omnes huiusce modi 


(1) Cf. Oken l.c. 
(?) Cf. tabula rationis habitae adiecta. 

functiones naturales aut delentur, aut certe obscurantur. Imo, quamvis 
per longius, duorum annorum spatium, harum bestiarum plures in domi- 
cilio meo haberem, tamen multa in historia naturali earum sunt, de qui- 
bus hucusque nihil certi profari audeo. Eiusmodi coeundi ratio est, 
quam in adultis nunquam, in pullis autem. saepius vidi. Mas nempe fe- 
mellae insilit, pedibus anterioribus corpus elus amplectitur, atque denti- 
bus primoribus crines corripit, qui densiores interscapulio inserti sunt, 
non, sicuti ego credo, tanquam lascivia impulsus, ut Freuler vult (!), 
sed eam ob causam, cur galli gallinae pennas rostro corripiant. Femellas 
semper, quum mas penem iniecit, stridorem edere audivi. 

Saepius autem. vidi, quomodo mares femellas ad coeundum excitent ; 
porrecto enim collo, extenso corpore, cireumeunt murmurante voce femel- 
las, pedibusque posterioribus alternis solum premunt, uropygioque fe- 
mellae corpus permulcent, neque raro, lascivia incitati succum albidum 
in eas iniiciunt, quem paulo post, nisi femella ipsa eum delingit, lam- 
bendo a crinibus auferunt. Femellae autem, nisi ipsae ad coeundum 
proclives sunt, pedibus posterioribus, equorum ritu, calcitrant, maremque 
feriunt, atque urina, vehementer eiecta, adspergunt, quam mares lambendo 
a terra tollunt. 

Quantum ego hac de re iudicare possum, mihi videntur femellae, ad 
coitum exercendum proclives, pedibus mares non ferire, sed potius, tan- 
quam iocose, parte posteriore corporis hue et illuc exsilire, maremque 
invicem circumire et blandiri ei. Femellas quidem, quae nondum coie- 
rant, nunquam vidi pedibus marem ferire, ita ut semper conceptionis 
signum haberem, quum marem appropinquantem calcitrarent. 

Aliquoties femellas vidi, quae omni modo maribus blanditae fuerant, 
iam descripto modo, neque tamen conceperunt. Eiusmodi unam habeo, 
nunc gravidam, quae, unum annum nata, per totum annum maribus blan- 
dita fuerat, cuique marem insilire vidi, qua in re pedes posteriores por- 


einam mari 


rexit femella, uropygiumque sustulit (avium modo), quo vag 

praeberet, tamen mas penem immittere nequivit, sed semen in mensam, 
in qua ambae collocatae fuerunt bestiolae, emisit. Nihil hac in femella 
detegere potui, cur ad concipiendum aptam eam non haberem, neque 
scio quo casu nunc gravida sit facta. 

Hac re autem. eo ductus sum, ut de graviditatis spatio, deque pa- 
riendi modo loquar. Non semel, sed semper vidi haec animalcula novem 
hebdomades usque ad sexaginta sex dies in utero gerere, neque ut multi 
dicunt et credunt, quattuor hebdomades. 

Sicuti ex genitalium feminae structura externa sequitur, coitus, dila- 
cerando hymene, dolore afficere femellas, etiam coniicere licet , partum 
atque abortum non, nisi dolore, fieri, id quod oculorum testimonio ad- 
firmare possum. Partus enim initium, quoties eum observabam, stridor 
fuit; omnis autem pariendi actus unam et dimidiam usque ad duas horas 
consumit. Primo nascuntur singuli pulli horae quadrante circiter inter- 
iecto, quos singulae placentae iisdes interiectis temporis spatiis sequun- 
tur. Placentas omnes, aeque ac funiculum umbilicalem usque fere ad 
umbilicum devorat mater, quod idem ill. Pallas (!*) de Lepore pusillo 
commemorat. Matrem, quae nuperrime peperit, admodum inquietam, 
subtractis placentis, videbis. 

De lactationis tempore nihil certi possum narrare; interdum enim 
vidi matres pullis, paulo post partum, mammas non amplius praebere, 
alias autem. eos nutrire, quum ipsae jam iterum gravidae essent, pullique 
cibis bene vescerentur. 

Quamvis hoc modo haud multa mihi plane perspecta sint, tamen 
prorsus negandum esse credo, quod doct. Freuler de marium crudelitate 
narrat (?). Nunquam enim vidi mares pullos trucidare, iisque vesci, 
nunquam etiam illos de lacte materno depellere pullos, post secundam 
hebdomadem, aut masculos pullos eo tempore ad mortem usque angere. 


Crederem contra, ductus observationibus meis, mares pullis non solum 


(1) Novae species l. c. p.36. 
(?) L.c. p.13 et 15. 

non infestos esse, sed eos potius amare, tam femellas, quam masculos. 
Quum autem masculi semel cum femella quadam coierunt aut coitum 
adpetierunt , lum mares aetate provectiores illos persequuntur, atque 
mordent. 

Semel quidem, quod infitiari nolo, neonatos pullos non solum mor- 
tuos sed etiam partem capitis collique derosam, inveni. Hi autem pulli 
abortu sunt nati, quam cur habeam opinionem, omnis corporis forma, 
praecipue autem dentium et exigua magnitudo et structura, est causa. 
Ceterum abortu factum est, ut femella eadem nocte, vel proximis diebus 
post partum. conciperet. 

Abortum alterum in posterum vidi, in quo pulli non derosi fuerunt, 
et qui abortus secundus fuit per omne tempus, quo has bestiolas mecum 
habebam, ita ut doct. Freuler (!) in eo errare mihi videatur, quum 
dicit: mares femellas omni modo ad coitum exercendum impellere, ita ut 
illae haud raro abortiant — praesertim, quum femellae fecundatae, non 
solum aetate provecliores, sed etiam pullae, ut supra (?) commemoravi, 
graviter resistant. Ad quod accedit, quod prima in abortus observatione, 
quamvis duo adessent mares, embryones tamen adeo adulti fuerant, ut 
eos sex aut septem hebdomades in utero gestatos ducerem. In secunda 
autem abortus observatione nullus aderat mas, ita ut hic omnino repeti- 
tus coitus, praecipue embryonibus magnitudinem priorum fere aequanti- 
bus, abortus causa non sit habendus. Ceterum femella vehementissimo 
stridore fecit abortum, quod non mirabimur, dummodo ad genitalium 
structuram ac formam respiciamus. Imo, haec genitalium structura, clausa 
nempe descripto modo vagina, me impedit, quominus abortum saepius 
fieri possim credere. — Accedit porro, quod, quantum ego auctoribus 
Aristotele (?) et B. Cl. Greve (^). Scio, coitus ab animalium femi- 


t2 


( 
(^) Cf. supra p.16. 

(?) De animalibus historia, editio Schneider. Lips. 1811. Tom. I. p.329. 330. H. zs». 
(*) €f. Meckels deutsches Archie Bd. FI. S.52 ff. 

nis fecundatis non repetitur, nisi potissimum  praegnationis initio, aut 
praesente pulmonum morbo; et quod haec res hucusque solum in femina 
humana, Equo caballo, Bove tauro, Camelo, atque in iis bestiis dome- 
sticis, quae pulmonibus aegrotabant, aeque ac in iis, quorum natura su- 
perfoetationem fert, e. g. in genere leporino, observata est. 

De coitu saepius repetito, in Cavia Cobaya, nusquam quid legi, 
nisi in doct. Freuler libro, me autem nunquam eum repeti vidisse ad- 
firmare possum. | 

De superfoetatione Caviae Cobayae iam discrepat inter viros doctos 
reique peritos, atque ego ipse de ea valde dubito; ut enim missa faciam 
alia, ne locus quidem, pro pullorum magnitudine, in utero sufficere pos- 
sit. Quum igitur superfoetatio accipienda non sit, vix saepius repetitum 
coitum credere possumus. In illis enim observationibus, quae ab aucto- 
ribus nominatis sunt factae, femellae, excepta hominum muliere, maxi- 
mam partem, paulo postquam denuo, iam gravidae, admiserant marem, 
abortum fecerunt. Uterque autem, quem in Cavia Cobaya vidi, abortus 
non duarum sive trium hebdomadum, uti iam supra affirmavi, fuit (1). 

Ill. Blumenbach auctore, hoc animalculum omnium fere fertilissi- 
mum est (?), neque tamen, ut doct. Freuler narrat (?), ab uno pari, 
unius anni spatio, mille individua prodire possunt. Quum enim ad cal- 
culos individua vocaverim, quae ex uno pari, unius anni spatio, prodire 
possint, non plures quam rxvr pulli ex uno pari nasci posse mihi sunt 
visi. 

Sed quanto id, quo hic calculus nititur, a natura abhorret, tanto 
etiam hic numerus ab illo recedit, quem in natura invenimus. 

Posui enim, in quolibet partu tres pullos, et quidem femellas, pro- 
creari, quamlibet femellam, praeterlapsis septem hebdomadibus postquam 


in lucem edita fuerit, concipere, atque igitur, hebdomades sedecim na- 


(1) Cf. supra p.18. 
i2) Handbuch der Naturgeschichte 8.72. 
(3) L.c. p.13. sub finem. 

lam, primum edere partum; eas autem femellas, quae semel pepererint, 
tredecim. et quattuordecim hebdomadibus post, iterum parere, et quidem 
ternas femellas; ita ut, recta via, a primo pari, unius auni spatio, duo- 
decim femellae gignantur, ab illis, quae primae procreatae sunt, sicuti ab 
illarum natis, quadraginta quinque; porro ex feminis illis, quae altero partu 
in lucem editae fuerant, novem. Unde fit, ut rxvr individua ab uno pari 
prodire possint, quibus par primum addendum est, quo facto rxvin ani- 
malcula habebimus (*). 

Quem quidem caleulum, qui cogitatione nihil falsi habet, tamen quis- 
que multum a natura abhorrere facile intelliget. Si enim subieci, sem- 
per femellas nasci, quisque suspicabitur, hoc uullo iure, nisi quo maxi- 
mus eveniat numerus, esse factum. Vidi enim, maxima ex parte, tres, 
saepe etiam duos solos pullos a femellis nasci, ita ut hunc numerum eum 
habeam, qui bestiolarum naturae respondeat (?). Dis enim modo quat- 
tuor vidi pullos natos, et valde miratus sum, iu prima harum observatio- 
num, nullum eorum esse mortuum, quoniam haud raro de tribus unum 
alterumve mori viderem. Quod ipsum fere semper paulo post partum prae- 
dicere potui, quia mater illum pullum, qui postea mortuus est, ab initio 
negligebat, eique nullo modo mammas praebebat. 

Quum autem doct. Freuler narrat (?), se femellam habuisse, quae 
uno partu octo pullos peperisset, quaeque nocte sequenti, a mare sae- 
pius inita, sexaginta quattuor diebus post iterum octo peperisset pullos, 
non aliter possum, quin eum hac in re valde errare credam. 

Intelligere enim. nequeo, quomodo hae parvulae bestiae octo, vel 
adeo undecim (*) pullos in utero gerere possint, praecipue quum eas fe- 
mellas, quae quattuor modo embryones gestabant, aegre viderim ingredi 


aut currere, instante partus tempore. 


(1) Quod, quo facilius perspici posset, tabulam adieci, quae habitae rationis modum 
ostendat. 


(^) Ct. adiecta tabula. 
(3) L. c. p. 16. nota. 
(4^) Freuler l. c. p. 17. sub finem. 

Sin autem adiicio, a pullis femellis, quae cum mare adulto coierint, 
quantum memini (libere enim profiteor, me non satis diligenter in hanc 
inquisivisse rem) maximam partem mares nasci, hosque, praesente mare 
adulto, a coitu arceri, numerus, quem calculo accepi, multo minor fit, 
vel forsan ad xrm redigendus est. Pullae enim femellae, quae die rxui 
post anni initium natae fuerunt, primo partu mares procreaturae forent, 
unde sequitur xxvir pullos, qui originem, secundum habitam rationem, 
his ex pullis ceperunt, nunquam lucem adspecturos esse. 

Sed ne uberius hac de re loquar, has modo quaestiones pono: num 
natorum nullus diem supremum obiturus sit, antequam pepererit; et num 
animaleulorum, iam aetate provectiorum, nullum periturum sit? Non du- 
bito quin nonnulla moriantur. 

Neque tamen hae bestiolae, ne pulli quidem et neonati, debili fru- 
untur vita; saepius enim pullos et neonatos de mensa delabi vidi in ter- 
ram, ita ut crederem, eos statim morituros esse; nihilominus paucis ho- 
ris post eos alacres vidi. Imo quidem haud raro accidit, ut, cum ani- 
malculorum nonnulla trucidare vellem, quorum capita et dentes perscru- 
tarer, nonnullis horis praeterlapsis, quae suffocata crediderim, simulac 
laqueo collum solutum esset, recreari viderem. 

De pullis haec sunt notatu dignissima. 

Pulli apertis oculis pariuntur, paucisque horis, post partam, pedibus 
ingrediuntur atque diebus proximis iam cibos, quibus parentes vescuntur, 
gustant. Prima vitae aetate crines eodom modo in maribus atque in fe- 
mellis, molles sunt, et tum demum, quum mares ad coeundum apti sunt, 
rigidioribus crinibus exornari, femellae autem semper mollioribus praedi- 
tae mihi sunt visae. Sed quum de tactu multo minus sit disputandum, 
quam de visu, auditu et de gustu, non audeo illud profari tanquam ali- 
quid, quod nullo modo negari possit. 

Contra autem affirmare possum, omnes pullos, et mares et femellas, 
paucas hebdomades natas, illam edere vocem murmurantem, quam mares 
adulti, quum feminas ad coitum exercendum excitare student. Saepissime 


etiam vidi, femellas, quae nondum coierunt, quum ad coitum proclives 

sunt, illam, de qua locutus sum, murmurantem vocem emittentes, mares 
femellasque ceteras circumire, illisque appropinquare, et, lascivia conci- 
tatas, corpus ad. illarum corpora acclinare, illasque permulcere, ita ut 
haud raro dubitatio mihi moveretur, utrum femellas viderem an mares, 
inquisitione autem, statim repetita, semper edoctus sum, murmurantes il- 
las bestiolas femellas esse. 

Iam de tempore, quo pulli ad coeundum apti sunt, loquendum est. 

Femellas diebus xrix et rvir praeterlapsis postquam natae fuerunt, 
coitum exercere oculis meis ipse vidi (!). Qua in re semper animad- 
verti femellam stridorem edere, quo tempore mas penem iniecerat, simul- 
que cum mare genitalia sua lambere. His ex dictis sequitur, ill. Oken 
errasse (?), quum diceret, pullas femellas non priusquam menses sex na- 
ias ad coitum exercendum aptas esse. Sin autem locutus est de eo tem- 
pore, quo pulli mares cum suae aetatis femellis coire soleant, et hac in 
re per errorem eum lapsum habeam oportet. 

Femellam enim habeo, quae dies crxxrv nata, duos peperit pullos, 
marem et femellam (?). Quod ut compertum haberem, die xxr. mensis 
Martii, pullum marem, qui natus fuit nocte a die xu. ad xmr. mensis 
lanuarii, ergo dies rxvir, et tres femellas, quarum una die xir, reliquae 
duae die xxi mensis lanuarii natae fuerunt, in cubiculum meum por- 
tavi, ubi usque ad id tempus segregatae ab reliquis animalculis aetate 
iam prevectioribus permanserunt, quo femellarum una peperisset. Die 
xin. mensis lulii una femellarum, die xxu. mensis lanuarii natarum, uti 
supra commemoravi, peperit; unde sequitur, eam dies crxxrv natam pe- 
perisse. Quum autem primiparae rxvi dies in utero gerant, quod iam 
supra (^) significavi et in tabula exponam, eam dies crx natam conce- 


pisse conspicuum est; quod tempus rv mensium spatium non complet. 


(1) Cf. tabula adiecta litt. F et G. 


(?) Cf. l.c. pag. 824. ex tabula adiecta sub litt. Z. videre poteris ill. Oken dictum ne ad 
pullos quidem mares coniunctos cum femellis pullis pertinere. 


(?) Cf. tabula adiecta litt. Z7. 
(^) Cf. supra p. 17 initio. 

Utrum hoc autem a naturae regula abhorreat, nec me, affirmare 
nondum possum, quamvis reliquas duas femellas etiam gravidas habeam. 
Nam ut hac de re aliquid certi affirmari possit, e multorum, uti credo, 
annorum experientia pendet. 

Observatio mea illa de pullorum, qui primo partu a pullis femellis 
nascantur, sexu (!), si certa, multisque experimentis manifesta esset, quod 
affirmare nondum audeo, ad firmandam Hippocratis atque Aristotelis 
sententiam , cuius ill. ab Haller mentionem facit (?), aliquid adiiceret. 
Nunc autem minoris momenti eam habeo, usque ad illud tempus, quo, 
dato otio atque facultate, in horum animalculorum vitam melius inqui- 
rere potero. Silentio autem hanc meam, quamvis iam incertam, observa- 
lionem, omnino transire, mihi non licere videbatur, quia forsan alius- 
quis, ea permotus, eaque ductus, in eam prius, quam mihi facultas est 
data, inquirere, eamque vel firmare vel evertere poterit. 

Hac observatione, si finem adnotationibus in Caviae Cobayae histo- 
riam, ut ita dicam, physiologico-naturalem, impono, venia mihi detur 
opto, quod ex praefaminis sententia mea, plura addere neque potui ne- 
que volui. Sin autem plura adtuli, quam pro huius opusculi fine liceret, 
et hac in re mihi sit venia. Aggressus enim semel animalculorum horum 
historiam naturalem, erroribus permagnis, qui animalculi huius, quod 
non ita magno labore acquiri potest, historiam obscurant, provocatus ma- 
gis magisque, quaecunque a me observata fuerunt foras edere, erroresque 
illos delere atque fugare, ex animo cupii. 

Quod quantopere ego non sim assecutus nemo me mclius scire at- 
que sentire potest. Attamen supprimere ea nolui, quae mihi levi, parum- 
que accurato intuitu, falsa et corrigenda videbantur. 

(Accedit tabula rationis habitae.) 


f. supra p.21 initio. 


yj C 
) Cf. Elementa physiologiae Tom. VIII. Pars I. p. 77 et 75. 

EXPLICATIO. 


Hoc modo novem adsunt observationes (de observatione enim prima, sub litera C; sicuti de 
secunda literae E, infra pauca adiiciam verba) ex quibus sequitur: femellas die 23, 42, 28, 21, 37, 
18, 49, 49 et 13 post partum cum mare coitum exercuisse. 

Si numerum proportionalem medium his ex datis diebus quaesiverimus, inveniemus fere 
numerum 31, quo declaratur, tempus proportionale medium ex observatis esse: 31 dierum. 

Ex observationibus F et G, nam cum Z res aliter se habet, tempus proportionale medium, 
quo pullae femellae concipere possint, 53 fere dies, sequitur esse. 

Omnibus his observationibus declaratur: femellas adultas 63 dies, pullas autem 66 dies in 
ulero gerere. Ex his autem numeris sequitur, parentum pari adiecto, non plura quam 65$ indi- 
vidua, unius anni spatio, ex pari uno prodire posse. 

Quod dixi ternos prodire pullos, calculo defendere possum; vidi enim, uti iam supra, p. 20. 
affirmavi, saepissime tria nasci individua, interdum duo, rarius autem unum, atque rarissime 
quattuor; per omne enim tempus, quo haec animalcula mecum habebam, bis mihi quattuor pulli 
sunt nati. Numerus autem proportionalis medius inter 2, 3 et 4, est 3. Eas vero observationes, 
quibus unum solum pullum mibi peperit mater, neglexi, ut numerum, qui exspectandus est, 
maximum pullorum calculo acciperem. 

Observationes € et E eodem, ut credo, iure, ad calculum non vocavi, quo observationem 
sub litera A, neglexi. Partus enim, quos iterata conceptio, brevissimo in tabula notato tempore, 
secuta erat, abortus fuerunt, quod in C mortuorum atque ab adultis arrosorum pullorum dentes, 
mihi planum fecerunt; in E autem forma omnis et magnitudo embryonum, quos in liquore 
servo, satis abortum declaravit. "Tales autem rarissime accidentes casus ad calculum vocare non 
videbatur mihi licere. Idem valet de observatione ZZ, in qua pullum marem cum pulla coniunxi 
femella, atque ambo haec animaleula, usque ad femellae partum, a reliquis animalculis seiuncta 
lenebam.. Quum autem pullae femellae cum maribus adultis conveniunt, hi, mares iuniores a 
coitu arccre solent, ipsi coeuntes cum femellis multo prius, quam tempus, indicatum hac in 
observatione, practerlapsum est. Id quod satis declarat tabula. 

CURRICULUM VITAE. 


D, Augustus Guilelmus Ferdinandus Schultz anno wpcccv. die xxvir. 
mensis Septembris natus sum Sedini patre D. G. Schultz, mercatore. Pri- 
mis literarum rudimentis in urbe natali imbutus sum. Post haec Zulli- 
chaviam me misit pater, ut Gymnasium, quod ibi floret, frequentarem. 
Ibi duos annos moratus, amisso patre, ab amitino et tutore meo, huius 
almae literarum Universitatis Professore, ill. HorrwawsN, cui hoc loco 
quam maximas ago gratias pro magno in me amore atque favore, voca- 
tus, Berolinum petii, ibique Gymnasium Friderico- Guilelmianum per an- 
nos duos cum dimidio frequentabam. 

Examine abiturientum rite peracto, maturitatis testimonium adeptus, 
anni wpcccxxvr. die xxv. mensis Martii ab ill. Borcks, tunc temporis 
Universitatis fasces habente, civibus huius almae Academiae, ab ill. Lixk 
autem numero eorum, qui medicinae student, adscriptus sum, Quum 
vero ill. Ruporrnr, anatomiam comparatam, atque physiologiam tradentem, 
et ill. LicnrENsrEIN, animalium historiam docentem, audivi, quo animo 
meo indulgerem, ad doctrinas, naturam contemplantes, me converti. 

Studia mea tractavi his ducibus: 

Botanicen duce illustr, Lixx ; Demosthenis orationem de corona ill. 
Borcku; Chemiam experimentalem ill. Mirscugnnrcu;  Osteologiam ill. 
Kxarr; Pharmacologiam ill. Lrx&; Anatomiam corporis humani sani atque 
Entozoorum historiam naturalem ill. Rvporrur; Exercitationes anatomicas 
ill. Kxarz et Rvporemri; Anatomiam comparatam et Physiologiam ill. 
Rvporrmr; Zoologiam generalem ill. LicurENsrE:N ;. Physicen ill. Enwax; 
Pathologiam generalem ill. Hvrrgrawp; Chemiam ill. Mirscnrnrrcu; Phi- 
losophiam mentis ill. HEcEr; Historiam naturalem glirium ill. LicurEs- 
srEiN; Mineralogiam ill. Wrrss; Dialecticen cel. ScnpgrewAcuEn; Geogno- 
siam ill. Wzrss; Historiam literaturae Graecae ill. Dorcku; Therapiam 


specialem ill. Honx ; Crystallographiam ill. Werss; Zoochemiam ill. Mir- 


scuEnLICH; Historiam naturalem raptatorum ill. LicnrEwNsrEIN. 
Quantum hisce debeo viris maxime colendis, verbis proferre non 
possum. 


THESES DEFENDENDAE. 


Helminthiasin morbum non protopathicum sed deuteropathi- 
cum sive symptomaticum esse contendo. 

Anthelminthica medicamenta non radicalia sed. palliativa modo 
esse censeo. 

hRegnum organicum ab anorganico nullis certis limitibus seiun- 
ctum est. 

Naturam contemplanti ab idea quadam proficisci non licet. 


Monotrematum classem statuendam non esse contendo. 

